ଭୁବନେଶ୍ୱର, ସେପ୍ଟେମ୍ବର ୧୯(ଖବର ଓଡିଶା): ସରକାର ଦେଖୁ ନାହାନ୍ତି କେଉଁଠି କି କାମ ହେଉଛି । ଯେତେ ଲେଖିକି ଦେଲେ ମଧ୍ୟ ସରକାର କୌନସି କାର୍ଯ୍ୟାନୁଷ୍ଠାନ ଗ୍ରହଣ କରୁ ନାହାନ୍ତି । ରୋଡ କାମ ହୋଇଥିଲେ ମୋ ପୁଆ ଭାସି ନଥାନ୍ତା ଅଧପନ୍ତରିଆ ନାଳରେ । ଆଜି ମଧ୍ୟାନ୍ନରେ ରାଜଧାନୀ ଭୁବନେଶ୍ୱରରେ ହୋଇଥିବା ପ୍ରବଳ ବର୍ଷାରେ ଶିରିପୁର ଶତାଦ୍ଧୀନଗର ବ୍ୟାଙ୍କ କଲୋନୀରେ ସୃଷ୍ଟି ହୋଇଥିବା ଜଳବନ୍ଦୀ ଭିତରେ ଫସି ଖୋଲା ଡ୍ରେନ୍ରେ ଭାସି ଯାଇ ଜଣେ ୧୫ ବର୍ଷୀୟ ଛାତ୍ର ନିଖୋଜ ହୋଇଯିବା ପରେ ତାଙ୍କର 'ମା' ସରକାରଙ୍କ ଉପରେ ଏହି ଆରୋପ ଲଗାଇଛନ୍ତି । ନିଖୋଜ ଛାତ୍ର ବରମୁଣ୍ଡା ପାଲାମଣ୍ଡପ ସାହିର ବୋଲି ସୂଚନା ମିଳିଛି ।
ଖବର ମୁତାବକ ଟ୍ୟୁସନ ଯିବା ବାଟରେ ଭାସିଯାଇଥିଲେ ଛାତ୍ର ଜଣକ । ଏହା ପରେ ସୂଚନା ପାଇ ଅଗ୍ନଶମ ବାହିନୀ ଏବଂ ପୋଲିସ ସ୍ଥାନୀୟ ଲୋକଙ୍କ ସାହାଯ୍ୟରେ ପକ୍ଷରୁ ଖୋଜାଖୋଜି ଜାରି ରହିଥିଲେ ମଧ୍ୟ ଏପର୍ଯ୍ୟନ୍ତ କୋଣସି ଖୋଜ ଖବର ମିଳିପାରି ନାହିଁ । ରାଜଧାନୀରେ ବାରମ୍ବାର ବର୍ଷା ଜନିତ ଜଳବନ୍ଦୀ ସୃଷ୍ଟି ହେଉଥିଲେ ମଧ୍ୟ ସରକାରଙ୍କ ପକ୍ଷରୁ କୋଣସି ଠୋସ କାର୍ଯ୍ୟାନୁଷ୍ଠାନ ନିଆଯାଇ ନାହିଁ ।
ଭୁବନେଶ୍ୱର, ଜୁଲାଇ ୧୦(ଖବର ଓଡ଼ିଶା):ରାଜଧାନୀ ବାସିଙ୍କ ଶୋଷ ମେଣ୍ଟାଇବାକୁ ବାଲିଅନ୍ତାସ୍ଥିତ କୁଶଭଦ୍ରା ଓ ପାଣ୍ଡରାସ୍ଥିତ କୁଆଖାଇ ନଦୀରେ ଖୁବଶୀଘ୍ର ୨ଟି ବ୍ୟାରେଜ ନିର୍ମାଣ ହେବ । ବହୁ ପ୍ରତୀକ୍ଷିତ ଏହି ବ୍ୟାରେଜ ନିର୍ମାଣରେ ପାଖାପାଖୁ ୭୦୦କୋଟି ଟଙ୍କା ଖର୍ଚ୍ଚହେବ ବୋଲି ବିଭାଗ ପକ୍ଷରୁ ସୂଚନା ମିଳିଛି । ଏହି ପ୍ରକଳ୍ପ କାର୍ଯ୍ୟକାରୀ ହେଲେ ବାଲିଅନ୍ତା , ବାଲିପାଟଣା ଓ ଭୁବନେଶ୍ବର ବାସିନ୍ଦାଙ୍କୁ ପିଇବା ପାଣି ସୁବିଧା ଓ ଭୂତଳ ଜଳ ସଂରକ୍ଷଣ ଏବଂ ଚାଷୀଙ୍କ ଜମି ଜଳସେଚିତ ହୋଇପାରିବ । ଏ ନେଇ ଶୁକ୍ରବାର ବାଲିଅନ୍ତା ବ୍ଲକ ସମ୍ମିଳନୀ କକ୍ଷରେ ଅଧିକାରୀ ମାନେ ୫ଟି - ସଚିବ ଭି.କେ. ପାଣ୍ଡିଆନ ସହିତ ଆଲୋଚନା କରିଥିଲେ ।
ଏହି ବୈଠକରେ ବିଭିନ୍ନ ଅଧିକାରୀ ତଥା ଲୋକ ପ୍ରତିନି ଚାଷୀ ଯୋଗଦେଇଥିଲେ । ଏଥିରେ ମନ୍ତ୍ରୀ ଅଶୋକଚନ୍ଦ୍ର ପଣ୍ଡା , ଜୟଦେବ ବିଧାୟକ ଡ . ଅରବିନ୍ଦ୍ର ଡାଲି ଭୁବନେଶ୍ୱର ( ଉତ୍ତର ) ବିଧାୟକ ସୁଶାନ୍ତ କୁମାର ରାଉତ , ମ ବିଧାୟକ ଅନନ୍ତ ନାରାୟଣ ଜେନାଙ୍କ ସମେତ ବହୁ ଚାଷୀ ପ୍ରତିନିମାନେ ଯୋଗ ଦେଇ ୫ଟିସଚିବ ସହିତ ବୈଢକ କରିଥିଲେ ।
ନୂଆଦିଲ୍ଲୀ, ଫେବୃଆରୀ ୧୯ (ଖବର ଓଡ଼ିଶା): ଇଣ୍ଡିଗୋ ଆକର୍ଷଣୀୟ ଅଫର ଆଣିଛି। ଏହି ଅଫର ମାଧ୍ୟମରେ ଗ୍ରାହକ ମାତ୍ର ୩୪୯୯ ଟଙ୍କାରେ ବିଦେଶ ଯାତ୍ରା କରିପାରିବେ। କମ୍ପାନୀର ଅବ୍ରାଡ ସେଲ ଫେବୃଆରୀ ୧୮ରୁ ଆରମ୍ଭ ହୋଇଯାଇଥିବା ବେଳେ ଏହା ୪ଦିନ ଯାଏଁ ଚାଲିବ। ଅର୍ଥାତ ବିଦେଶ ଯିବାକୁ ଆଗ୍ରହ କରୁଥିବା ଯାତ୍ରୀ ଫେବୃଆରୀ ୨୧ ତାରିଖ ପର୍ଯ୍ୟନ୍ତ ଟିକେଟ୍ ବୁକ କରିପାରିବେ। ସେଲ ସମୟରେ ବୁକ କରାଯାଇଥିବା ଟିକେଟରେ ୨୦୨୦ ମାର୍ଚ୍ଚ ୧ ଠାରୁ ୨୦୨୦ ସେପଟେମ୍ବର ୩୦ ମଧ୍ୟରେ ଯାତ୍ରା କରିପାରିବେ।
ଏୟାରଲାଇନ୍ ତରଫରୁ କୁହାଯାଇଛି ଯେ, ଇଣ୍ଟରନ୍ୟାସନାଲ ବିମାନରେ ୨.୫ ଲକ୍ଷ ସିଟ ସଂରକ୍ଷିତ କରାଯାଇଛି। ଏହି ଏୟାରଲାଇନର କଥା ଯଦି କହିବା, ପ୍ରତିଦିନ ୧୫୦୦ ବିମାନ ଉଡ଼ିଥାଏ। ଏହାର ସେବା ୬୩ଟି ଡମେଷ୍ଟିକ ହୋଇଥିବା ବେଳେ ୨୪ଟି ଅନ୍ତର୍ଜାତୀୟ ସହର ସାମିଲ ଅଛି। କମ୍ପାନୀର ୨୫୦ରୁ ଅଧିକ ବିମାନ ଅଛି।
ଏସସିବି ପୁନର୍ବିନ୍ୟାସ ପାଇଁ ଜିଲ୍ଲାପାଳଙ୍କ ପକ୍ଷରୁ କଟକରେ ଉଚ୍ଛେଦ ପ୍ରକ୍ରିୟା ଚାଲିଛି। ଗତକାଲି ମା ମଙ୍ଗଳା ବସ୍ତିରେ ସିଏମସି ପକ୍ଷରୁ ସର୍ଭେ ହୋଇଥିବା ବେଳେ ଆଜି ମଧ୍ୟ ମଙ୍ଗଳା ବସ୍ତି, ସୁଇପର କଲୋନୀ ଓ ଏସସିବି ମେଡିକାଲ ଆଗରେ ଥିବା ବସ୍ତି ଓ କଲୋନୀର ସର୍ଭେ କରାଯିବ। ସିଏମସି ଏନଫୋରସମେଣ୍ଟର ୬ଟି ଟିମ୍ ଗଠନ କରାଯାଇଛି। ପ୍ରତି ଟିମରେ ୬ ଜଣ ଲେଖାଏଁ ସଦସ୍ୟ ଅଛନ୍ତି।
ସୂଚନାନୁଯାୟୀ, ଆଜି ସିଏମସି ପକ୍ଷରୁ ସର୍ଭେ କରାଯାଇ ବସ୍ତିରେ ଥିବା ଘର ଗୁଡ଼ିକ ଚିହ୍ନଟ କରାଯାଇଛି ଓ ସେମାନଙ୍କୁ ଉଚ୍ଛେଦ ପ୍ରକ୍ରିୟା ବିଷୟରେ ସଚେତନ କରାଯାଇଛି। ଏପରିକି ବସ୍ତି ବାସୀନ୍ଦାଙ୍କୁ ଘର ଉଚ୍ଛେଦ ବଦଳରେ ଜଗତପୁରର ନିମପୁରରେ ଘତ ତିଆରି ପାଇଁ ଜାଗା, ୫୦ ହଜାର ଟଙ୍କା ଓ ଅନ୍ୟାନୟ ସୁବିଧା ଯୋଗାଇ ଦିଆଯିବ ବୋଲି କୁହାଯାଇଛି। ଏଥିପାଇଁ ନିମପୁରରେ ସଫେଇ ପ୍ରକ୍ରିୟା ମଧ୍ୟ ଆରମ୍ଭ ହେଲାଣି। ଅପର ପକ୍ଷରେ ବସ୍ତି ବାସୀନ୍ଦାମାନେ ସରକାରଙ୍କ ଏହି ନିଷ୍ପତ୍ତିକୁ ସ୍ବାଗତ କରୁଥିବା ବେଳେ କିଛିକାଂଶରେ ଏହାକୁ ବିରୋଧ ମଧ୍ୟ କରୁଛନ୍ତି। ସେମାନେ ଦାବି କରୁଛନ୍ତି ଯେ, ଘର ବଦଳରେ ତାଙ୍କୁ ଘର ଦିଆଯାଉ।
